હાલમાં જ શહેરમાં ડોર ટુ ડોર ગાર્બેજ કલેક્શન સિસ્ટમ ઉપરાંત રોજ સરેરાશ 1003 કન્ટેઈનર મારફતે એકહજાર ટન કચરો ઉંચકાય છે. આ તમામ કન્ટેઈનર બંધ કરીને બધો કચરો ડોર ટુ ડોર ગાર્બેજ કલેક્શન સિસ્ટમમાં જ આવે તેવો આદેશ કમિશનર કચેરીમાંથી કરાયો હતો. આ આદેશ શહેરને સ્વચ્છ બનાવવા માટેના લક્ષ્યને પૂરો કરવા માટે સારો ગણી શકાય પરંતુ તેને એક જ ઝાટકે અમલી બનાવી દેવાની વેતરણ કેટલીક વ્યવહારુ મુશ્કેલીઓ ઉભી કરી રહી છે. તેવા ફિડબેક, ફરિયાદ પાલિકાના કોર્પોરેટર્સ, અધિકારીઓ અને કામદાર મંડળોમાંથી પણ આવવા માંડી હતી. શહેરમાં કેટલીય ઠેકાણે તેની માઠી અસર પણ જોવા મળવા માંડી હતી.